Man geskiet ná hy kinders by skool aflaai | Maroela Media
Man geskiet ná hy kinders by skool aflaai
ŉ Man in sy 60’s is Woensdag doodgeskiet kort nadat hy kinders by ŉ laerskool in die Oos-Kaap afgelaai het.
Kapt. Mali Govender, polisiewoordvoerder, het gesê die voorval het in die Durban-nedersetting naby Peddie plaasgevind.
“Die slagoffer het die kinders by ŉ skool in die gebied afgelaai toe hy deur ŉ verdagte of verdagtes noodlottig gewond is. Die voorval het ŉ entjie van die skool af plaasgevind. Die kinders was al in die skool en geen kind het die skietery gesien nie,” het Govender aan Maroela Media gesê.
Sy het gesê die motief vir die skietery is nie in dié stadium bekend nie en word ondersoek.
“Ons doen ŉ beroep op die publiek om met inligting na vore te kom wat die polisie in hul ondersoek kan help. Bel 08600 10111 of besoek jou naaste polisiestasie. Alle inligting sal vertroulik hanteer word,” het sy gesê.
misdaad Oos-Londen Peddie
Vier lyke in woud gevind
Wat n tragedie
Die saak ondersoek??het gehoor die toilet sitplekke is gesteel nou het die polisie niks om op te gaan nie.